wannaphong/clean_thaiwikipedia huggingface dataset:
# คณะวิทยาการจัดการและเทคโนโลยีสารสนเทศ มหาวิทยาลัยนครพนม
คณะวิทยาการจัดการและเทคโนโลยีสารสนเทศ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167/2 ม.8 บ.เนินสะอาด ต.นาราชควาย อ.เมือง จ.นครพนม 48000 มีนโยบายมุ่งเน้นให้เป็นสถาบันการศึกษาชั้นนำด้านบริหารธุรกิจ เทคโนโลยีสารสนเทศและการสื่อสาร เป็นที่ยอมรับในภาคตะวันออกเฉียงเหนือ ระดับชาติ และอนุภาคลุ่มน้ำโขง ซึ่งสิ่งสำคัญ คือ การผลิตบัณฑิตที่ดีและเก่ง เป็นที่ต้องการของสังคม ชุมชน และระดับประเทศต่อไป

 ประวัติ 

"คณะวิทยาการจัดการและเทคโนโลยีสารสนเทศ" จัดตั้งขึ้นตามโครงสร้างของตาม ประกาศกฎกระทรวง จัดตั้งส่วนราชการในมหาวิทยาลัยนครพนม พ.ศ. 2550 เมื่อวันที่ 2 สิงหาคม 2550 กฎกระทรวงจัดตั้งส่วนราชการในมหาวิทยาลัยนครพนม กระทรวงศึกษาธิการ พ.ศ. ๒๕๕๐ราชกิจจานุเบกษา เล่ม 124 ตอน 42ก วันที่ 14 สิงหาคม พ.ศ. 2550 โดยจัดการสอนในระดับปริญญา เพื่อตอบสนองยุทธศาสตร์ชาติและผลิตกำลันคนด้านวิทยาการจัดการบริหารธุรกิจ และด้านเทคโนโลยีสารสนเทศและการสื่อสาร

 หลักสูตร 
 คณะวิทยาการจัดการและเทคโนโลยีสารสนเทศ มหาวิทยาลัยนครพนม ภาควิชา ระดับปริญญาตรี ระดับปริญญาโท ระดับปริญญาเอกภาควิชาวิทยาศาสตร์หลักสูตรวิทยาศาสตรบัณฑิต (วท.บ.)
 สาขาวิชาเทคโนโลยีสารสนเทศและนวัตกรรมคอมพิวเตอร์
 สาขาวิชาวิทยาศาสตร์การกีฬา       - แขนงวิชาการจัดการกีฬา  - แขนงวิชาการฝึกกีฬาและการออกกำลังกายภาควิชานิเทศศาสตร์หลักสูตรนิเทศศาสตรบัณฑิต (นศ.บ.) 
 สาขาวิชานิเทศศาสตร์ดิจิทัลภาควิชาบริหารธุรกิจหลักสูตรบริหารธุรกิจบัณฑิต (บธ.บ.) 4 ปี / เทียบโอน
 สาขาวิชาการจัดการ
 สาขาวิชานวัตกรรมการตลาดและธุรกิจอัจฉริยะหลักสูตรบริหารธุรกิจมหาบัณฑิต (บธ.ม.)
สาขาวิชาการจัดการและนวัตกรรมดิจิทัล
สาขาวิชานวัตกรรมการตลาดหลักสูตรบริหารธุรกิจดุษฎีบัณฑิต (บธ.ด.)
• สาขาวิชา  นวัตกรรมการตลาดภาควิชาบัญชีหลักสูตรบัญชีบัณฑิต (บช.บ) 4 ปี /เทียบโอนบัญชีมหาบัณฑิต (บช.ม.)บัญชีดุษฎีบัณฑิต (บช.ด.)
# ทามะ (เมือง)
ทามะ  เป็นนครในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น  มีจำนวนประชากร 148,285 คน 73,167 หลังคาเรือน และมีความหนาแน่นของประชากร 

ทามะเป็นที่ตั้งของสวนสนุกซานริโอพูโรแลนด์ และสถานตากอากาศทามะฮิลล์เป็นสถานที่พักผ่อนหย่อนใจของกองกำลังป้องกันตนเองญี่ปุ่น และกองทัพอากาศสหรัฐอเมริกา

thumb|ศาลาว่าการนครทามะ

 ภูมิศาสตร์ 
 เทศบาลข้างเคียง 
 มหานครโตเกียว
 นครอินางิ
 นครฟูจู
 นครฮาจิโอจิ
 นครมาจิดะ
 นครฮิโนะ
 จังหวัดคานางาวะ
 นครคาวาซากิ

 ประชากร 
ตามข้อมูลสำมะโนของญี่ปุ่นสถิติประชากรของมหานครโตเกียว ประชากรของนครทามะเพิ่มขึ้นรวดเร็วอย่างมากในช่วงทศวรรษ 1970 และ 1980
# บาฮาซา
บาฮาซา ตามสำเนียงอินโดนีเซีย หรือ บาฮาเซอ ตามสำเนียงมลายูมาตฐาน (bahasa) เป็นคำในภาษามลายูและภาษาอินโดนีเซีย แปลว่า ภาษา เป็นคำที่มีที่มาจากภาษาสันสกฤต भाषा  หมายถึง ภาษาพูด คำว่าบาฮาซาที่ใช้ในเอเชียตะวันออกเฉียงใต้และเอเชียใต้จะใช้กำกับชื่อภาษาที่ได้รับอิทธิพลจากภาษาบาลีและสันสกฤต โดยใช้คำว่าบาฮาซาหรือภาษา
คำว่า บาฮาซา อาจหมายถึง
 ภาษามลายู (Bahasa Melayu)
 ภาษามาเลเซีย (Bahasa Malaysia)
 ภาษาอินโดนีเซีย (Bahasa Indonesia)
 ภาษาชวา (Basa Jawa)
เป็นต้น
# อูอีนูดาการ์ตา
อูอีนูดาการ์ตา  หรือสะกดแบบเก่าว่า อิงนูดาการ์ตา  หรือเพลงสรรเสริญรัฐธรรมนูญ เป็นเพลงชาติและเพลงสรรเสริญพระบารมีของราชอาณาจักรโปรตุเกส ประกาศใช้อย่างเป็นทางการในเดือนพฤษภาคม พ.ศ. 2377 เรียบเรียงทำนองโดยพระเจ้าเปดรูที่ 4 แห่งโปรตุเกส (จักรพรรดิเปดรูที่ 1 แห่งบราซิล) คำว่า "การ์ตา" ในที่นี้หมายถึงรัฐธรรมนูญที่พระเจ้าเปดรูที่ 4 ลงพระนามประกาศใช้เป็นรัฐธรรมนูญแห่งราชอาณาจักร ในปี พ.ศ. 2454 เพลงดังกล่าวนี้ถูกยกเลิก ภายหลังจากการปฏิวัติที่โค่นสถาบันพระมหากษัตริย์และทำให้โปรตุเกสเป็นสาธารณรัฐและใช้เพลงชาติฉบับใหม่ที่มีชื่อว่า "อาปูร์ตูเกซา"

บทร้อง
ภาษาโปรตุเกส  คำแปลบทที่ 1Ó Pátria, Ó Rei, Ó Povo,
Ama a tua Religião
Observa e guarda sempre
Divinal Constituição
'''โอ้ ประเทศชาติ องค์ราชันย์และปวงประชาน้อมเคารพแด่ศาสนาอันเป็นที่รักของท่านขอบันดาลพระผู้เป็นเจ้าโปรดทรงอภิบาลท่านรัฐธรรมนูญอันประเสริฐเลิศศรีของเราเถิด ประสานเสียงViva, viva, viva ó Rei
Viva a Santa Religião
Vivam Lusos valorosos
A feliz Constituição
A feliz Constituiçãoจงเจริญ จงเจริญ พระราชาทรงพระเจริญเถิดแด่ศาสนาอันศักดิ์สิทธิ์ของเราวีรชนแห่งลูซิเทเนียจะยั่งยืนยิ่งนานจงเจริญเถิด รัฐธรรมนูญที่เป็นปิติของเราจงเจริญเถิด ขอให้รัฐธรรมนูญของเราจงเจริญเถิด บทที่ 2Ó com quanto desafogo
Na comum agitação
Dá vigor às almas todas
Divinal Constituiçãoโอ้ การปลดปล่อยมาถึงแล้วในการก่อโกลาหลที่หยาบช้าดั่งพลังที่แกร่งกล้ามอบให้แก่จิตวิญญาณทั้งปวงสู่รัฐธรรมนูญอันศักดิ์สิทธิ์ของเราประสานเสียงบทที่ 3Venturosos nós seremos
Em perfeita união
Tendo sempre em vista todos
Divinal Constituiçãoเราล้วนโชคดีที่จะได้รับของสหภาพที่ดีเลิศสนับสนุนในทัศนคติแห่งรัฐธรรมนูญอันศักดิ์สิทธิ์ของเราประสานเสียงบทที่ 4A verdade não se ofusca
O Rei não se engana, não,
Proclamemos Portugueses
Divinal Constituiçãoความจริงที่มิได้หวั่นไหวองค์พระราชาที่ทรงมิได้ก่อขบถเราชาวโปรตุเกสขอประกาศไว้เป็นที่ประจักษ์ว่าเรามีรัฐธรรมนูญอันศักดิ์สิทธิ์ประสานเสียง

ดูเพิ่ม
อาปูร์ตูเกซา

 แหล่งข้อมูลอื่น 
 สกอร์คนตรีเพลงอูอีนูดาการ์ตา 
 Download of the music of the Hino da Carta
# โรงพยาบาลสมเด็จพระยุพราช
โรงพยาบาลสมเด็จพระยุพราช (รพร.) เป็นโรงพยาบาลชุมชนประจำอำเภอสังกัดกระทรวงสาธารณสุข (ยกเว้นโรงพยาบาลสมเด็จพระยุพราชสระแก้ว โรงพยาบาลสมเด็จพระยุพราชเดชอุดมและโรงพยาบาลสมเด็จพระยุพราชสว่างแดนดิน ที่เป็นโรงพยาบาลทั่วไป) มีขีดความสามารถระดับปฐมภูมิ (Primary Care) หรือระดับทุติยภูมิ (Secondary Care) ในบางแห่ง มีจำนวนเตียง 30 - 200 เตียง ให้การสนับสนุนโดยมูลนิธิโรงพยาบาลสมเด็จพระยุพราช โดยโครงการก่อสร้างโรงพยาบาลสมเด็จพระยุพราชเริ่มขึ้นในปี พ.ศ. 2520 ในสมัยรัฐบาลศาสตราจาย์ธานินทร์ กรัยวิเชียร เป็นนายกรัฐมนตรี ซึ่งมีดำริที่จะสร้างโรงพยาบาลอำเภอ ขนาด 30 เตียง ในอำเภอท้องถิ่นทุรกันดารในขณะนั้น จำนวน 20 แห่ง ทั่วทุกภาคของประเทศ เพื่อน้อมเกล้าน้อมกระหม่อมถวายเป็นของขวัญแด่พระบาทสมเด็จพระเจ้าอยู่หัว รัชกาลปัจจุบัน(เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เนื่องในโอกาสพระราชพิธีอภิเษกสมรส 3 มกราคม พ.ศ. 2520 ปัจจุบันในประเทศไทยมีโรงพยาบาลสมเด็จพระยุพราช 21 แห่ง ดังนี้

 โรงพยาบาลสมเด็จพระยุพราช เชียงของ อำเภอเชียงของ จังหวัดเชียงราย
 โรงพยาบาลสมเด็จพระยุพราช ตะพานหิน อำเภอตะพานหิน จังหวัดพิจิตร
 โรงพยาบาลสมเด็จพระยุพราช ปัว อำเภอปัว จังหวัดน่าน
 โรงพยาบาลสมเด็จพระยุพราช นครไทย อำเภอนครไทย จังหวัดพิษณุโลก
 โรงพยาบาลสมเด็จพระยุพราช หล่มเก่า อำเภอหล่มเก่า จังหวัดเพชรบูรณ์
 โรงพยาบาลสมเด็จพระยุพราช เด่นชัย อำเภอเด่นชัย จังหวัดแพร่
 โรงพยาบาลสมเด็จพระยุพราช เดชอุดม อำเภอเดชอุดม จังหวัดอุบลราชธานี
 โรงพยาบาลสมเด็จพระยุพราช ท่าบ่อ อำเภอท่าบ่อ จังหวัดหนองคาย
 โรงพยาบาลสมเด็จพระยุพราช กระนวน อำเภอกระนวน จังหวัดขอนแก่น
 โรงพยาบาลสมเด็จพระยุพราช กุฉินารายณ์ อำเภอกุฉินารายณ์ จังหวัดกาฬสินธุ์
 โรงพยาบาลสมเด็จพระยุพราช ธาตุพนม อำเภอธาตุพนม จังหวัดนครพนม
 โรงพยาบาลสมเด็จพระยุพราช สว่างแดนดิน อำเภอสว่างแดนดิน จังหวัดสกลนคร
 โรงพยาบาลสมเด็จพระยุพราช เลิงนกทา อำเภอเลิงนกทา จังหวัดยโสธร
 โรงพยาบาลสมเด็จพระยุพราช ด่านซ้าย อำเภอด่านซ้าย จังหวัดเลย
 โรงพยาบาลสมเด็จพระยุพราช บ้านดุง อำเภอบ้านดุง จังหวัดอุดรธานี
 โรงพยาบาลสมเด็จพระยุพราช สระแก้ว อำเภอเมืองสระแก้ว จังหวัดสระแก้ว
 โรงพยาบาลสมเด็จพระยุพราช จอมบึง อำเภอจอมบึง จังหวัดราชบุรี
 โรงพยาบาลสมเด็จพระยุพราช เวียงสระ อำเภอเวียงสระ จังหวัดสุราษฎร์ธานี
 โรงพยาบาลสมเด็จพระยุพราช ฉวาง อำเภอฉวาง จังหวัดนครศรีธรรมราช
 โรงพยาบาลสมเด็จพระยุพราช สายบุรี อำเภอสายบุรี จังหวัดปัตตานี
 โรงพยาบาลสมเด็จพระยุพราช ยะหา อำเภอยะหา จังหวัดยะลา
# อุดมลักษณ์ เพ็งนรพัฒน์
อุดมลักษณ์ เพ็งนรพัฒน์ (เกิด 6 มีนาคม พ.ศ. 2508) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดศรีสะเกษ ภรรยาจาตุรงค์ เพ็งนรพัฒน์ น้องสาวธีระ ไตรสรณกุล

 ประวัติ 
อุดมลักษณ์ เกิดเมื่อวันที่ 6 มีนาคม พ.ศ. 2508 ที่อำเภอยางชุมน้อย จังหวัดศรีสะเกษ เป็นบุตรนายฮวด นางจือเฮียง ไตรสรณกุลน้องสาวธีระ ไตรสรณกุล และวิชิต ไตรสรณกุล นายกองค์การบริหารส่วนจังหวัดศรีสะเกษ ด้านครอบครัวสมรสกับจาตุรงค์ เพ็งนรพัฒน์ มีบุตร 2 คนจาตุรงค์ เพ็งนรพัฒน์ 1 ใน 7 สส.-ในบัญชีแบล๊กลิสต์ พท.ความต่าง “ชัชชาติ-อุ๊งอิ๊ง” ครอบครัว “พท.” ไม่อบอุ่น?

สำเร็จการศึกษาพยาบาลศาสตรและผดุงครรภ์ชั้นสูง จากวิทยาลัยนครราชสีมา

 การทำงาน 
อุดมลักษณ์ ประกอบวิชาชีพพยาบาล และเปิดสถานพยาบาลคลินิกอุดมลักษณ์การพยาบาลและผดุงครรภ์ ต่อมาได้ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แทนสามีที่ถูกตัดสิทธิ์ทางการเมือง ต่อมาได้ย้ายมาสังกัดพรรคภูมิใจไทย ซึ่งอุดมลักษณ์ เป็นหนึ่งในผู้ถูกเสนอชื่อให้เข้ารับตำแหน่งรัฐมนตรีช่วยว่าการกระทรวงสาธารณสุขแทนมานิต นพอมรบดีไล่ส่ง "มานิต" พ้นครม. ภาวะผู้นำ "มาร์ค" ตีตื้น แต่ท้ายที่สุดตำแหน่งดังกล่าวตกเป็นของพรรณสิริ กุลนาถศิริ

อุดมลักษณ์ ได้รับเลือกตั้งเป็น สส. อีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สามารถเอาชนะภูมินทร์ ลีธีระประเสริฐผลการเลือกตั้ง ส.ส.ศรีสะเกษ 2554 อดีต สส.หลายสมัย และณรงค์สิทธิ์ เครือรัตน์ อดีตสมาชิกวุฒิสภาจังหวัดศรีสะเกษ จากพรรคเพื่อไทย โดยเป็น สส.เพียงคนเดียวของจังหวัดศรีสะเกษที่ไม่ได้สังกัดพรรคเพื่อไทย

ต่อมาย้ายไปร่วมงานกับพรรคเพื่อไทยไร้ประท้วง บิ๊กตู่กินทุเรียน บ้านน้องกวาง อยู่ระยะหนึ่งก่อนจะกลับมาร่วมงานกับพรรคภูมิใจไทยอีกครั้ง ในการเลือกตั้ง พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 4 สังกัดภูมิใจไทย แต่ไม่ได้รับการเลือกตั้งแพ้ให้กับภูมินทร์ ลีธีระประเสริฐ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๓๐, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๗๓, ๘ ธันวาคม ๒๕๕๓
# โคซี พาวเวลล์
โคลิน ฟลูคส์  เกิดวันที่ 29 ธันวาคม ค.ศ. 1947 เสียชีวิตวันที่ 5 เมษายน ค.ศ. 1998 มีอีกชื่อว่า โคซี โพเวลล์(Cozy Powell) เป็นมือกลองแนวร็อคชาวอังกฤษ เขามีชื่อเสียงจากการเป็นสมาชิกหลายๆวงเช่น แบล็กแซ็บบาธ

ผลงาน
อัลบั้มเดี่ยว
Over the Top (1979)
Tilt (1981)
Octopuss (1983)
The Drums Are Back (1992)
The Best of Cozy Powell (1997)
Especially for You (1999)

กับ The Jeff Beck Group
Rough & Ready (1971)
Jeff Beck Group (1972)

กับ Bedlam
Bedlam (1973)

กับ Rainbow
Rising (1976)
On Stage (1977)
Long Live Rock 'n' Roll (1978)
Down to Earth (1979)
Finyl Vinyl (1986)
Live in Germany (1990)
Live in Munich 1977 (2006)

กับ The Michael Schenker Group
MSG (1981)
One Night at Budokan (1982)

กับ Whitesnake
Slide It In (1984)

กับ Emerson, Lake & Powell
Emerson, Lake & Powell (1986)
The Sprocket Sessions (2003)
Live in Concert (2003)

กับ Forcefield
Forcefield (1987)
Forcefield II: The Talisman (1988)
Forcefield III: To Oz and Back (1989)
Forcefield IV: Let the Wild Run Free (1991)
Forcefield: The Instrumentals (1992)

กับ Black Sabbath
Headless Cross (1989)
TYR (1990)
Forbidden (1995)
The Sabbath Stones (1996)

With Brian May
Back to the Light (1993)
Live at the Brixton Academy (1994)
Another World (1998)
Red Special (1998)

Guest appearances and sessions
Ed Welch – Clowns (1971)
Harvey Andrews – A Writer of Songs (1972)
Julie Felix – Clotho's Web (1972)
Donovan – Cosmic Wheels (1973)
Chick Churchill – You and Me (1973)
Murray Head – Nigel Lived (1973)
Tony Ashton and Jon Lord – First of the Big Bands (1974)
Bob Sargeant – The First Starring Role (1974)
Peter Sarstedt – Every Word You Say (1975)
Various – Peter & The Wolf (1976)
Hot Chocolate – Fourteen Greatest Hits (1976)
Bernie Marsden – And About Time Too (1979)
Bernie Marsden – Look at Me Now (1981)
Graham Bonnet – Line-Up (1981)
Jon Lord – Before I Forget (1982)
Robert Plant – Pictures at Eleven (1982)
Phenomena – Phenomena (1985)
Roger Daltrey – Under a Raging Moon (1985)
Boys Don't Cry – Who the Am Dam (1987)
Sanne Salomonsen – Sanne Salomonsen (1987)
Warlock – Triumph and Agony (1987)
Pete York – Super Drumming (1987)
Cinderella – Long Cold Winter (1988)
James Darby – Southern Region Breakdown (1988)
Don Airey – K2: Tales of Triumph and Tragedy (1988)
Gary Moore – After the War (1989)
Minute By Minute – Timewatch (1989)
Ritchie Blackmore – The Connoisseur Collection Vol II (1991)
Various – The Music of Jimi Hendrix (1995)
Glenn Tipton – Baptizm of Fire (1997)
Peter Green Splinter Group – Peter Green Splinter Group (1997)
S.A.S. Band – SAS Band (1997)
Yngwie Malmsteen – Facing the Animal (1997)
Colin Blunstone – The Light Inside (1998)
Tony Martin – Scream (2005)
Tipton, Entwistle & Powell – Edge of the World (2006)
อ้างอิง
# ขุนหลวงพระยาไกรสี
ขุนหลวงพระยาไกรสี หรือ ขุนหลวงพระยาไกรสีห์ เป็นบรรดาศักดิ์ของข้าราชการผู้อยู่ในตำแหน่ง "ลูกขุน ณ ศาลหลวง" อาจหมายถึง

 ขุนหลวงพระยาไกรสี (เปล่ง เวภาระ)
 ขุนหลวงพระยาไกรสี (เทียม บุนนาค)
# วัคซีนเอชไอวี
วัคซีน HIV ที่สามารถป้องกันผู้ได้รับวัคซีนให้ไม่ติดเชื้อ HIV เป็นเป้าหมายสูงสุดอย่างหนึ่งในการวิจัยที่เกี่ยวข้องกับ AIDS และการติดเชื้อ HIV ปัจจุบันยังไม่มีวัคซีนใดที่รับรองแล้วว่ามีผลป้องกันการติดเชื้อ HIV ที่ทำให้เกิด AIDS การพัฒนาวัคซีนนี้เป็นกลยุทธ์หนึ่งที่กำลังมีการพัฒนาเพื่อลดการระบาดของ AIDS ทั่วโลก พร้อมๆ กับการพัฒนาการรักษาอื่นๆ เพื่อการต้านไวรัส เช่น การใช้ยาต้านรีโทรไวรัสแบบ HAART มาตรการทางสังคม เช่น การรณรงค์การมีเพศสัมพันธ์อย่างปลอดภัย และโครงการกระตุ้นการตระหนักรู้ เป็นต้น

 แหล่งข้อมูลอื่น 
 Vaccine Research Center (VRC) - Information concerning Preventive HIV vaccine research studies
 NIAID HIV vaccine site (DAIDS)
 Global Alliance for Vaccines and Immunization (GAVI)
# ก็อดเซฟอาวโซโลมอนไอส์แลนด์
ก็อดเซฟอาวโซโลมอนไอส์แลนด์  ขอพระเจ้าทรงคุ้มครองหมู่เกาะโซโลมอน เป็นเพลงชาติของหมู่เกาะโซโลมอน. ประกาศใช้อย่างเป็นทางการเมื่อ พ.ศ. 2521 ภายหลังจากการประกาศเอกราช. ประพันธ์บทร้องโดย มาริตา บาเลกานา และ ปานาปาซา บาเลกานา, ในขณะเดียวกันปานาปาซา บาเลกานา เป็นผู้เรียบเรียงทำนอง

 เนื้อเพลง 
+ภาษาอังกฤษคำแปลGod bless our Solomon Islands from shore to shore
Blessed all our people and all our lands
With your protecting hands
Joy, Peace, Progress and Prosperity
That men shall brothers be, make nations see
our Solomon Islands, our Solomon Islands
Our nation Solomon Islands
Stands forever more.ขอพระเจ้าอวยพรเกาะโซโลมอนของ เราจากฝั่งหนึ่งไปอีกฝั่งหนึ่ง
เป็นพรแก่ประชาชนของเราและดินแดนทั้งหมดของเรา
ปกป้องด้วยมือของคุณ
ความสุข ความสงบ ความก้าวหน้า และความเจริญรุ่งเรือง
มนุษย์นั้นจะต้องเป็นพี่น้องกัน
หมู่เกาะโซโลมอนของเรา หมู่เกาะโซโลมอน
หมู่เกาะโซโลมอนประชาชนของเรา
ยืนยงนาน
# ชฎา
ชฎา คือเครื่องสวมศีรษะรูปคล้ายมงกุฎพจนานุกรม ฉบับราชบัณฑิตยสถาน พ.ศ. ๒๕๔๒ โดยทั่วไปมียอดแหลม มีกรรเจียก (กระหนกข้างหู) ประดิษฐ์ขึ้นด้วยโลหะ เช่น ทอง หรือเงิน หรือวัสดุอื่น เช่น ไม้ เปเปอร์มาเช่ หรือพลาสติก แล้วทาสีให้ดูเหมือนโลหะ ผิวด้านนอกของชฎาจะตกแต่งอย่างสวยงาม โดยการแกะสลัก ประดับอัญมณี กระจกสี และพวงดอกไม้

ชฎาเกิดขึ้นช่วงกรุงศรีอยุธยาตอนปลาย โดยพัฒนาการจากลอมพอก ชฎาและมงกุฎต่างกัน คือชฎาจะมียอดปัดไปข้างหลังเหมือนลอมพอก ส่วนมงกุฎจะมียอดแหลมเป็นปลียอด

ชฎาที่เป็นเครื่องราชศิราภรณ์ส่วนใหญ่เรียกว่า "พระชฎา" หรือ "มงกุฎรอง" มีหลายชนิดชฎา , ราชบัณฑิตยสถาน ชฎามักใช้ในงานพิธีกรรมที่เกี่ยวข้องกับเจ้านายชั้นสูงและใช้ในงานนาฏศิลป์ วัฒนธรรมสมัยใหม่มีการใช้ชฎาเป็นเครื่องแต่งตัวในการเดินแบบ ถ่ายภาพยนตร์ และประกอบการแสดง
# คัมภีร์เก้าเมฆา
คัมภีร์เก้าเมฆา หากเป็นในนิยายกำลังภายในจะเรียกวิชานี้ว่า เก้าเอี้ยงจินเก็ง จัดเป็นหนึ่งในสุดยอดวิชาในจักรวาลของกิมย้ง ซึ่งได้ปรากฏครั้งแรกใน มังกรหยกภาค 2 ในตอนท้ายเรื่อง ในเรื่องสำนักพยัคฆ์มังกร ได้ระบุว่าวิชานี้คิดค้นโดยปรมจารย์ เตียซำฮง เท่านั้น

 ลำดับขั้นคัมภีร์เก้าเมฆา 
คัมภีร์เก้าเมฆา ขั้นผนึกสองขั้ว
คัมภีร์เก้าเมฆา ขั้นผนึกสุดขั้ว
คัมภีร์เก้าเมฆา ขั้นผนึกไร้ขั้ว

ในเรื่องสำนักพยัคฆ์มังกร เหวยโถเป็นเพียงคนเดียวที่สำเร็จพลังสวรรค์เก้าหรือคัมภีร์เก้าเมฆา ขั้นสุดขั้ว
(คัมภีร์เก้าเมฆา ขั้นไร้ขั้วนอกจากผู้คิดค้นแล้วยังไม่มีใครฝึกสำเร็จ)
# แกนไฮโปทาลามัส-พิทูอิทารี-อะดรีนัล
แกนไฮโปทาลามัส-พิทูอิทารี-อะดรีนัล (, บางครั้งเรียกรวมกับอวัยวะอื่นๆ รวมเป็น limbic-hypothalamic-pituitary-adrenal axis หรือ hypothalamic-pituitary-adrenal-gonaotropic axis เป็นต้น) เป็นกลุ่มของความสัมพันธ์และการตอบสนองต่อกันและกันระหว่างไฮโปทาลามัส ต่อมพิทูอิทารี และต่อมหมวกไต (อะดรีนัล)

การตอบสนองต่อกันและกันของอวัยวะต่างๆ เหล่านี้ เรียกรวมกันว่าแกน HPA ซึ่งเป็นส่วนหลักส่วนหนึ่งของระบบประสาทต่อมไร้ท่อที่ควบคุมการตอบสนองขงร่างกายต่อความเครียดและการทำงานต่างๆ ซึ่งนับรวมถึงการย่อยอาหาร ระบบภูมิคุ้มกัน อารมณ์ ความรู้สึกทางเพศ การเก็บและใช้พลังงานของร่างกาย เป็นต้น
ดูเพิ่ม
 Hypothalamic-pituitary-gonadal axis
 Neuroendocrinology
 Hypothalamus
 Stress
 Allostatic load
 ACTH stimulation test
 Dexamethasone suppression test
 Glucocorticoids
 Cortisol
 Dexamethasone
 Hydrocortisone
 Cortisol awakening response
 Sickness behavior

ภาวะ:
 Adrenal insufficiency
 Addison's disease
 Cushing's syndrome
# คาชิมะ (จังหวัดอิบารากิ)
คาชิมะ  เป็นนครที่ตั้งอยู่ทางตะวันออกเฉียงใต้ของจังหวัดอิบารากิ ประเทศญี่ปุ่น มีพื้นที่ทั้งหมด 106.02 ตารางกิโลเมตร  มีจำนวนประชากรประมาณ 65,657 คน เป็นเมืองท่าเมืองหนึ่งในจังหวัดอิบารากิPort of Kashima 

เดิมเป็นเมืองหนึ่งในอำเภอคาชิมะ ได้รวมกับหมู่บ้านโอโนะและยกฐานะเป็นนครอย่างเป็นทางการเมื่อวันที่ 1 กันยายน ค.ศ. 1995 เป็นศูนย์กลางของเขตอุตสาหกรรมคาชิมะ มีโรงงานอุตสาหกรรมกว่า 1,500 แห่ง ส่วนใหญ่เป็นอุตสาหกรรมพวกปิโตรเคมีและเหล็ก นอกจากนี้ สนามฟุตบอลคาชิมะ ซึ่งใช้ในการแข่งขันฟุตบอลโลก 2002 ก็ตั้งอยู่ที่เมืองนี้

 ภาพ
# เทคโนโลยีอวกาศ
เทคโนโลยีอวกาศ  เป็นเทคโนโลยีที่ใช้ในการสำรวจสิ่งต่างๆ ทั้งในโลกและที่อยู่นอกโลก ในปัจจุบันเทคโนโลยีอวกาศได้มีการพัฒนาเกิดขึ้นมากมาย โดยองค์การต่างๆ และองค์การที่มีบทบาทสำคัญในการพัฒนาเทคโนโลยีอวกาศยกตัวอย่าง เช่น องค์การนาซ่า ของประเทศสหรัฐอเมริกา ใช้ในการสำรวจสิ่งที่ต้องการศึกษาสิ่งต่าง ๆ ในจักรวาล การใช้ประโยชน์จากเทคโนโลยีอวกาศ ในด้านต่าง ๆ เช่น การสื่อสาร การสำรวจทรัพยากรโลก

 ประเภทของเทคโนโลยีอวกาศ 

 เทคโนโลยีดาวเทียม 
 ดาวเทียม
 ประเภทของดาวเทียม
ดาวเทียมสื่อสาร (communications satellite)
ดาวเทียมถ่ายทอดสด (direct-broadcast satellite)
 ดาวเทียมสังเกตการณ์โลก
(earth observation satellite)
ดาวเทียมพ้องคาบโลก (geosynchronous satellite)
ดาวเทียมการทหาร (military satellite)
 ดาวเทียมลาดตระเวน (reconnaissance satellite)
ดาวเทียมนำทาง (navigation satellite)
ดาวเทียมติดตามและถ่ายทอดข้อมูล (tracking and data relay satellite)
ดาวเทียมสภาพอากาศ (weather satellite)
 ดาวเทียมเฉพาะ
 รายชื่อดาวเทียมสังเกตการณ์โลก
 รายชื่อดาวเทียมพ้องคาบโลก
 List of satellites which have provided data on Earth's magnetosphere
 Satellite orbit
 Artificial satellites in retrograde orbit
 บริการที่ใช้ดาวเทียม
 การนำทางผ่านดาวเทียม (satellite navigation)
 วิทยุผ่านดาวเทียม (satellite radio)
 โทรทัศน์ผ่านดาวเทียม (satellite television)

 เทคโนโลยีการสำรวจอวกาศ 
 Aerobot (Planetary probe suspended in atmosphere)
 ยานสำรวจดวงจันทร์
 ยานสำรวจดาวอังคาร 
 ภารกิจการสำรวจอวกาศโดยมนุษย์

 เทคโนโลยีการบินอวกาศ 
 การบินอวกาศ
 เกราะกันความร้อนเสียดกร่อน (ablative heat shield)
 Aerobraking
 เครื่องยนต์ขับดันจรวด (booster)
 Gantry
 Reusable launch system—the Space Shuttle and X-37 are partially reusable spaceplanes; SpaceX is currently developing a set of reusable technologies to support booster reuse and second-stage reuse.
# เสือดาวอามูร์
เสือดาวอามูร์ หรือ เสือดาวไซบีเรีย  เป็นเสือดาวชนิดย่อยชนิดหนึ่ง

เสือดาวอามูร์ มีลักษณะคล้ายกับเสือดาวทั่วไป เพียงแต่ลายจุดตามลำตัวเทียบกันแล้วกับเสือดาวชนิดอื่น เสือดาวอามูร์ลายจะค่อนข้างเล็กกว่า อยู่ชิดกันมากกว่า และสันจุดบางกว่า การเปลี่ยนสีตามฤดูกาลด้วย โดยจะมีสีซีดที่สุดในฤดูหนาว

เสือดาวอามูร์ พบกระจายพันธุ์ในแถบตะวันออกไกลของรัสเซีย, จีนทางภาคตะวันออกจรดพรมแดนเกาหลีเหนือและคาบสมุทรเกาหลี โดยที่ตัวผู้เมื่อโตเต็มที่มีน้ำหนักเฉลี่ย 32–48 กิโลกรัม แต่บางตัวอาจมีน้ำหนักมากถึง 75 กิโลกรัม ขณะที่ตัวเมียมีน้ำหนัก 25–43 กิโลกรัม

เสือดาวอามูร์ นับเป็นเสือดาวและสัตว์ป่าชนิดหนึ่งที่ใกล้สูญพันธุ์มากแล้วชนิดหนึ่งของโลก โดยคาดว่ามีจำนวนประชากรในธรรมชาติในปัจจุบันเหลือเพียงไม่เกิน 100 ตัว โดยในกลางปี 2012 มีการบันทึกภาพของเสือดาวอามูร์วัยเต็มตัวได้ที่เขาฉังไป๋ซาน มณฑลจี๋หลิน ซึ่งเป็นการบ่งบอกด้วยว่าสภาพแวดล้อมของป่าแถบนี้ยังคงอุดมสมบูรณ์อยู่

ลักษณะทั่วไป
เสือดาวอามูร์มีลักษณะเด่นที่เป็นเอกลักษณ์ต่างจากเสือดาวชนิดอื่นตรงที่มีขนซึ่งฟูและดกกว่าเสือดาวอื่น ๆ นอกจากนี้เสือดาวอามูร์ยังเปลี่ยนแปลงสีขนและผิวหนังตามฤดูกาล แม้จะไม่ถึงกับผลัดสีขนขาวสนิทเหมือนกระต่าย หรือ จิ้งจอก แต่ก็มีความแตกต่างที่สามารถสังเกตได้ชัดเมื่อเปลี่ยนฤดูกาล  โดยขนบนตัวของมัน จะยาวและหนาแน่นเมื่ออุณหภูมิเปลี่ยน ความยาวของเส้นผมที่ด้านหลังอยู่ที่ 20–25 มม. (0.79–0.98 นิ้ว) ในฤดูร้อน และยาวถึง 70 มม. (2.8 นิ้ว) ในฤดูใบไม้ผลิ 

ในขณะที่สีขนของมันจากสีเหลืองสดเข้มในช่วงฤดูร้อนและใบไม้ผลิ  จะจางลงกลายเป็นสีเหลืองอ่อนในช่วงฤดูหนาว

เสือดาวอามูร์มีความแตกต่างของขนาดระหว่างตัวผู้และตัวเมียค่อนข้างน้อย โดยเสือดาวเพศผู้ ความยาวประมาณ 107–136 เซนติเมตร หางยาว 80–90 เซนติเมตร หนัก 32–48 กิโลกรัม ในขณะที่เสือเพศเมียนั้นหนัก 25–42 กิโลกรัม
# โรงเรียนมารีย์อนุสรณ์
โรงเรียนมารีย์อนุสรณ์ เป็นโรงเรียนเอกชนในตำบลในเมือง อำเภอเมืองบุรีรัมย์ จังหวัดบุรีรัมย์ เปิดทำการสอนตั้งแต่ พ.ศ. 2525 จนถึงปัจจุบัน และเป็นโรงเรียนขนาดใหญ่สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ สอนตั้งแต่ระดับเตรียมอนุบาล–มัธยมศึกษาตอนต้น โดยจัดกิจกรรมการเรียนการสอนเป็นไปตามแนวนโยบายของการจัดการศึกษาแห่งชาติ ตามจุดหมาย หลักการ และโครงสร้างของหลักสูตรที่กระทรวงศึกษาธิการกำหนด

 ประวัติ 
200px|thumb|left|รูปปั้นองค์พระแม่มารีย์ ด้านหลังเป็นอาคารโจเซฟ
ในปี พ.ศ. 2524 มุขนายกยออากิม พเยาว์  มณีทรัพย์  มุขนายกแห่งมิสซังโรมันคาทอลิกนครราชสีมา เป็นผู้ก่อตั้งโรงเรียนมารีย์อนุสรณ์ และบาทหลวงวิโรจน์  สมหมาย เป็นผู้รับผิดชอบโครงการจัดตั้งโรงเรียนในเขตจังหวัดบุรีรัมย์ ได้ซื้อที่ดินเนื้อที่ 6,300 ตารางเมตร ทำการก่อสร้างอาคารต่าง ๆ โดยตั้งชื่อว่า โรงเรียนอนุบาลมารีย์อนุสรณ์ และได้รับอนุญาตให้เปิดทำการสอนเมื่อวันที่ 12 กุมภาพันธ์ พ.ศ. 2525 และในปี พ.ศ. 2526 ได้เปลี่ยนชื่อเป็น โรงเรียนมารีย์อนุสรณ์ การบริหารงานและการดำเนินงานการศึกษาของโรงเรียนมารีย์อนุสรณ์ มีการพัฒนาอย่างต่อเนื่องทำให้มีจำนวนนักเรียนเพิ่มขึ้นในปีต่อมา

 สถานที่ภายในโรงเรียน 
 อาคารเรียน 
 ยออากิม (Yoakim): เป็นอาคารเรียนสูง 5 ชั้น สร้างในปี พ.ศ. 2544 เปิดใช้งานเมื่อวันที่ 29 มีนาคม พ.ศ. 2545 เป็นที่ตั้งของโรงอาหารยออากิม
 โจเซฟ (Joseph): ตั้งชื่อตามนักบุญโยเซฟ สูง 4 ชั้น สร้างขึ้นในปี พ.ศ. 2526 เปิดใช้งานในปี พ.ศ. 2527 อาคารนี้มีรูปร่างเป็นรูปตัวที ภายในมีโรงอาหารคริสตีนา
 เบเนดิก (Benedik): ภายในอาคารเป็นศูนย์ปฏิบัติการห้อง ICEP สร้างเสร็จเมื่อในปี พ.ศ. 2551 พร้อมกับโรงอาหารคริสตีน่า โดยชั้นล่างสุดเป็นห้องสมุด
 ดอมินิก (Dominik): อาคารเรียน 2 ชั้น ตั้งอยู่หลังแมรีโดม
 นิโคลาส (Nicholas): เคยเป็นอาคารปฏิบัติการเก่า
 จอห์นปอห์น (Johnpohn): อาคารสำหรับชั้นเรียนอนุบาล เปิดใช้งานในปี พ.ศ. 2539
 อาคารเรียนเตรียมอนุบาล: สร้างเสร็จในปี พ.ศ. 2554 ใช้รองรับนักเรียนเตรียมอนุบาล ก่อนเข้าชั้นอนุบาล 1 - 3

 สถานที่อื่น ๆ 
200px|thumb|left|โบสถ์แม่พระแห่งสายประคำศักดิ์สิทธิ์
 แมรีโดม: เคยเป็นสนามกลางแจ้ง ปัจจุบันมีการสร้างหลังคาโค้งคลุม และปูพื้นใหม่ เป็นสถานที่จัดกิจกรรมหน้าเสาธง ประกอบไปด้วยห้องน้ำผู้ปกครอง ร้านค้า ห้องดนตรี เวที เริ่มสร้างในปี พ.ศ. 2553 และเปิดใช้งานเมื่อกลางปี พ.ศ. 2554
 โบสถ์แม่พระแห่งสายประคำศักดิ์สิทธิ์: เปิดใช้งานในเดือนตุลาคม พ.ศ. 2548 สร้างแทนโบสถ์หลังเก่าที่มีขนาดเล็ก เพื่อใช้เป็นศูนย์กลางคริสต์ศาสนิกชนที่สำคัญของโรงเรียน
 สระว่ายน้ำ: เปิดใช้งานในปี พ.ศ. 2550 ยาว 15 เมตร ทำพิธีเปิดโดยสมชัย พงศ์ศิริพัฒน์ ตั้งอยู่ในพื้นที่ของนักเรียนอนุบาล
 โรงอาหาร: โรงอาหารหลักมีทั้งหมดสามแห่ง ดังนี้
 ยออากิม: อยู่ใต้อาคารยออากิม
 คริสตีนา (Chritina): สร้างเสร็จในปี พ.ศ. 2551 อยู่ด้านหลังอาคารโจเซฟ
 วันทามารีย์: เคยเป็นหอประชุมขนาดใหญ่และห้องพระราชทาน
 สนามฟุตบอล: ตั้งอยู่ข้างโบสถ์ ใช้จัดกิจกรรมทางการกีฬา
สระว่ายน้ำ MS SWIMMING POOL: ตั้งอยู่ตรงทางออก ติดอาคารอนุบาล และสนามฟุตบอล จัดพิธีเปิดเสกสระว่ายน้ำ และเปิดใช้งานเมื่อวันที่ 30 ตุลาคม 2563
เซนต์ปีเตอร์โดม: ดูแลและดำเนินการโดยกลุ่มสาระการเรียนรู้สุขศึกษาและพละศึกษา เพื่อใช้จัดกิจกรรมเรียนรู้วิชาพลศึกษา เปิดใช้งานเมื่อวันที่ 30 ตุลาคม 2563
 สนามบาสเกตบอล: ปัจจุบันตั้งอยู่บนถนนข้างแมรีโดม ซึ่งถูกใช้เป็นที่จอดรถในงานสำคัญ
 รูปปั้นมารีย์และนักบุญ: สร้างขึ้นเพื่อเป็นสัญลักษณ์ของศาสนาคริสต์
# อิสโปร์ชีกลูบีโกริงชังส์เปาลิสตา
สปอร์ตคลับคอรินเทียนส์เปาลิสตา  หรือที่รู้จักกันในชื่อ คอรินเทียนส์ (Corinthians) เป็นสโมสรฟุตบอลอาชีพบราซิล ก่อตั้งขึ้นใน ค.ศ. 1910    

ผู้เล่นชุดปัจจุบัน

 อดีตผู้เล่นที่โด่งดังของสโมสร 
 Ronaldo nazario
 roberto carlos

 เกียรติประวัติ 
ถ้วยระดับโลก
 ฟีฟ่าคลับเวิลด์คัพ: 2000, 2012
การแข่งขันภายในประเทศ
 ประเทศบราซิล แชมป์: 1990, 1998, 1999, 2005, 2011

 แหล่งข้อมูลอื่น 
 เว็บไซต์อย่างเป็นทางการ